אדוארד דובינסקי

אדוארד איסאקוביץ' דובינסקי' (ברוסית: Эдуа́рд Исаа́кович Дуби́нский); (6 באפריל 1935 - 11 במאי 1969) היה כדורגלן סובייטי-יהודי ששיחק בעמדת המגן בצסק"א מוסקבה ובנבחרת ברית המועצות.

אדוארד דובינסקי נולד בעיר חרקוב במשפחה יהודית. בגיל 18 החל לשחק בקבוצת לוקומוטיב חרקוב. כעבור שנה עבר לקבוצת צסק"א קייב. בשנת 1957 קיבל הצעה לעבור לקבוצת צסק"א מוסקבה, מועדון צמרת של ליגת העל הסובייטית. דובינסקי היה חלק מההרכב הראשון של המועדון במשך 5 עונות.

בשנת 1961 זומן דובינסקי לנבחרת ברית המועצות. הופעותו הראשונה במדי הנבחרת הייתה במשחק ידידות מול נבחרת ארגנטינה ב-24 ביוני 1961. דובינסקי היה בסגל הנבחרת הסובייטית במונדיאל 1962. במהלך המשחק הראשון בשלב הבתים מול נבחרת יוגוסלביה תוקל בפראות. התיקול גרם לשבר ברגלו ושם קץ להמשך השתתפותו בתחרות. דובינסקי החלים תקופה ארוכה מהפציעה הקשה. כעבור כשנה חזר לשחק, אך לא הצליח לשוב לכושר שהיה לו לפני הפציעה.

בשנים 1963 -1964 הוא עוד המשיך לשחק הן בצסק"א מוסקבה והן בנבחרת ברית המועצות (היה בסגל הנבחרת ליורו 1964, אך לא שותף באף אחד מהמשחקים של הנבחרת בטורניר). בסוף 1964 עזב את צסק"א מוסקבה. הוא שיחק בקבוצת סק"א אודסה ומטאלורג ליפצק מהליגה השנייה בברית המועצות. בשנת 1968 פרש ממשחק פעיל.

אדוארד דובינסקי חלה במחלת הסרטן, ממנה נפטר ב-11 במאי 1969. נטמן בבית העלמין וגנקובסקויה

תארים
 מקום שני ביורו 1964

קישורים חיצוניים

כדורגלנים סובייטים
כדורגלנים יהודים
מגני כדורגל סובייטים
מגני כדורגל יהודים
חרקוב: כדורגלנים
כדורגלני צסק"א קייב
כדורגלני צסק"א מוסקבה
כדורגלני מטאלורג ליפצק
כדורגלני נבחרת ברית המועצות
כדורגלני מונדיאל 1962
כדורגלני יורו 1964
אישים הקבורים בבית העלמין וגנקובסקויה
סובייטים שנולדו ב-1935
סובייטים שנפטרו ב-1969